วัดจรรย์

วัดจรรย์ ตั้งอยู่เลขที่ 308 หมู่ที่ 3 ตำบลศรีประจันต์ อำเภอศรีประจันต์ จังหวัดสุพรรณบุรี เป็นวัดราษฎร์ คณะสงฆ์มหานิกาย เขตปกครองคณะสงฆ์ตำบลศรีประจันต์ อำเภอศรีประจันต์ จังหวัดสุพรรณบุรี คณะสงฆ์ ภาค14

 ประวัติ 
วัดสร้างเมื่อใดไม่ปรากฏหลักฐานชัดเจน จากประวัติคำบอกเล่าสืบต่อมาว่ามีอายุราวสมัยอยุธยา ต่อมามีสภาพเป็นวัดร้าง กระทั่งได้รับการบูรณะโดยชาวบ้านซึ่งอพยพมาจากที่อื่นในสมัยรัตนโกสินทร์ตอนต้น โดยตั้งชื่อตามลักษณะภูมิประเทศซึ่งมีต้นจันทร์ขึ้นอยู่เป็นจำนวนมากว่า วัดจันทร์

ต่อมาเกิดปัญหาในการส่งเอกสารทางราชการและคณะสงฆ์ ด้วยปรากฏชื่อตรงกับวัดจันทร์ อำเภอท่าพี่เลี้ยง (อำเภอเมืองสุพรรณบุรีในปัจจุบัน) จังหวัดเดียวกัน เป็นเหตุให้ส่งหนังสือผิดพลาดไขว้เขวกันเนืองๆ สมเด็จพระวันรัต (เผื่อน ติสฺสทตฺโต) วัดพระเชตุพนวิมลมังคลารามราชวรมหาวิหาร ขณะมีสมณศักดิ์ที่ พระธรรมปิฎก เจ้าคณะมณฑลราชบุรี (สมัยนั้นคณะสงฆ์จังหวัดสุพรรณบุรีขึ้นอยู่กับมณฑลราชบุรี) จึงให้เปลี่ยนชื่อวัดจันทร์ อำเภอท่าพี่เลี้ยง เป็น วัดวรจันทร์ และเปลี่ยนชื่อ วัดจันทร์ อำเภอศรีประจันต์ เป็น วัดจรรย์ ตั้งแต่ พ.ศ. 2476 เป็นต้นมาพันตรีสมพงษ์ โลหะสุต. (2532). ประวัติวัดวรจันทร์. กรุงเทพฯ: เทพพิทักษ์การพิมพ์.

ที่ดินตั้งวัดมีพื้นที่จำนวน 20 ไร่ 2 งาน 40 ตารางวา ได้รับอนุญาตตั้งวัดเมื่อ พ.ศ. 2455กรมการศาสนา กระทรวงศึกษาธิการ. (2545). ประวัติวัดทั่วราชอาณาจักร เล่ม 21. พิมพ์ครั้งที่ 1. กรุงเทพฯ: โรงพิมพ์การศาสนา. ได้รับพระราชทานวิสุงคามสีมาเมื่อวันที่ 23 เมษายน พ.ศ. 2455 เขตวิสุงคามสีมา กว้าง 16 เมตร ยาว 26 เมตรพระราชทานวิสุงคามสีมาสามัญ, เล่ม 29 ง, 9 มิถุนายน 2455, หน้า 593 - 594

เป็นวัดซึ่งมีอดีตเจ้าอาวาส คือ หลวงปู่กาบ พฺรหฺมสโร เป็นพระเถราจารย์ที่มีชื่อเสียง เป็นที่เคารพนับถือของประชาชน วัตถุมงคลของท่านได้รับความนิยม

 ลำดับเจ้าอาวาส 
ลำดับเจ้าอาวาส และผู้รักษาการแทนเจ้าอาวาสวัดจรรย์ เท่าที่พบข้อมูลพระธรรมปิฎก (ป.อ.ปยุตโต). (2542). หลวงพ่อ เพื่อวัด เพื่อบ้าน อนุสรณ์ 20 ปี พระเมธีธรรมสาร. พิมพ์ครั้งที่ 1. กรุงเทพฯ: บริษัทสหธรรมิกจำกัด.อำนาจ รักษาสัตย์. (2492). คำทำนายฝันของพระยาปัตเถวนทร์ ที่ระลึกในงานฌาปนกิจศพ หลวงพ่อกาพย์ พฺรหฺมสโร วัดจรรย์. พระนคร: โรงพิมพ์ศึกษานุกูล.พระธรรมปิฎก (ประยุทธ์ ปยุตฺโต). (2540). จารึกอโศก ที่ระลึกในงานพระราชทานเพลิงศพ พระครูสุวรรณปสาทคุณ (แนบ จิตฺตปสาโท). พิมพ์ครั้งที่ 4. กรุงเทพฯ: สำนักพิมพ์ธรรมสภา.กระทรวงธรรมการ. (2447). ทำเนียบคณะสงฆ์ ลงพิมพ์โดยอนุญาตของเสนาบดีกระทรวงธรรมการ รัตนโกสินทร์ศก 123. กรุงเทพฯ: โรงพิมพ์บำรุงนุกูลกิจ.
+ลำดับรายนามเริ่มวาระสิ้นสุดวาระหมายเหตุ1พระอาจารย์เห่ง นาคสุวณฺโณราวสมัยรัชกาลที่ 4สมัยรัชกาลที่ 5เจ้าอาวาส, ลาสิกขา2พระอาจารย์เถิ่ง ปสนฺโน - -เป็นสหธรรมิกกับหลวงปู่กาบ บ้างว่าเป็นเจ้าอาวาส บ้างว่าไม่ได้เป็นเจ้าอาวาส ภายหลังลาสิกขา3พระอธิการกาบ พฺรหฺมสโรสมัยรัชกาลที่ 5พ.ศ. 2491เจ้าอาวาส มักสะกดชื่อผิดเป็นกาพย์, มรณภาพ4พระสมุห์สุธีร์ (เต็ก) สุธีโรพ.ศ. 2491 -เจ้าอาวาส, ลาสิกขา5พระอธิการแช่ม ธมฺมโชโต - -เจ้าอาวาส, ไม่พบข้อมูล6พระครูสุวรรณปสาทคุณ (แนบ จิตฺตปสาโท)พ.ศ. 2505พ.ศ. 2539เจ้าอาวาส, มรณภาพ7พระครูสุวรรณอมรรังษี (เสนาะ อมรรํสี)พ.ศ. 2539พ.ศ. 2559เจ้าอาวาส, มรณภาพ8พระปลัดสุชาติ สุชาโตพ.ศ. 2560 -เจ้าอาวาส, ปัจจุบัน

 อาคาร เสนาสนะ 
อาคาร เสนาสนะ อาทิกรมศิลปากร. "วัดจรรย์" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 4 มกราคม 2566. เข้าถึงจาก http://gis.finearts.go.th/fineart/

 วิหาร สร้างเมื่อใดไม่ปรากฏหลักฐานชัดเจน สันนิษฐานจากรูปแบบสถาปัตยกรรม มีส่วนฐานคล้ายรูปทรงท้องสำเภา ซึ่งนิยมในสมัยอยุธยาตอนปลายถึงสมัยรัตนโกสินทร์ตอนต้น ลักษณะอาคารทรงสี่เหลี่ยมผืนผ้า ขนาดกว้าง 6.50 เมตร ยาว 12.50 เมตร มีพาไลต่อยื่นมาด้านหน้า มีประตูทางเข้าเฉพาะด้านหน้า 1 ประตู และมีหน้าต่างอยู่ที่ผนังข้าง ด้านละ 3 ช่อง หลังคาด้านบนซ้อนลด 2 ชั้น ภายในประดิษฐานพระพุทธรูปปูนปั้นจำนวน 10 องค์
 อุโบสถ ขนาดกว้าง 7 เมตร ยาว 13 เมตร สร้างราว พ.ศ. 2455 - 2460 และมีงานผูกพัทธสีมาเมื่อ พ.ศ. 2460 เป็นเวลา 3 วัน 3 คืน 
 เจดีย์ ศิลปะสมัยรัตนโกสินทร์ จำนวน 9 องค์
 ศาลาการเปรียญ ลักษณะอาคารคอนกรีตเสริมเหล็ก ขนาดกว้าง 15 เมตร ยาว 24 เมตร สร้างเมื่อ พ.ศ. 2473
 หอสวดมนต์ ลักษณะอาคารไม้ ขนาดกว้าง 10 เมตร ยาว 18 เมตร สร้างเมื่อ พ.ศ. 2520 
 กุฏิสงฆ์ ลักษณะอาคารไม้ จำนวน 9 หลัง 
 มณฑปบูรพาจารย์ จำนวน 2 หลัง ประดิษฐานรูปเหมือนอดีตเจ้าอาวาส

 ปูชนียวัตถุ และสิ่งน่าสนใจ 
ปูชนียวัตถุ และสิ่งน่าสนใจ อาทิ

 หลวงพ่อเพชร พระพุทธรูปปางห้ามญาติ ขนาดสูง 1.85 เมตร เป็นพระพุทธรูปเก่าแก่ประจำวัด
 หลวงพ่อดำ และพระพุทธรูปภายในวิหาร ปางมารวิชัย เนื้อปูนปั้น  ศิลปะช่างพื้นบ้าน สันนิษฐานว่าสร้างพร้อมกับวิหาร
 พระประธาน ประจำอุโบสถ สันนิษฐานว่าสร้างพร้อมอุโบสถ ซึ่งสร้างราว พ.ศ. 2455 - 2460 และมีงานผูกพัทธสีมาเมื่อ พ.ศ. 2460
 รูปเหมือนหลวงปู่กาบ (อดีตเจ้าอาวาส) สร้างเมื่อ พ.ศ. 2476 ปัจจุบันประดิษฐานที่มณฑปบูรพาจารย์
 รูปเหมือนหลวงพ่อแนบ (อดีตเจ้าอาวาส) สร้างภายหลังท่านมรณภาพ ปัจจุบันประดิษฐานที่มณฑปบูรพาจารย์
 จิตรกรรมฝาผนัง ภายในวิหารมีภาพจิตรกรรมฝาผนังสมัยรัตนโกสินทร์ตอนต้น เขียนด้วยสีฝุ่นผสมกาวรองพื้น ฝีมือช่างพื้นบ้านที่ได้รับอิทธิพลจากช่างหลวง เป็นภาพอดีตพุทธและพุทธประวัติตั้งแต่ประสูติถึงปรินิพพาน สอดแทรกวิถีชีวิตของชาวไทย จีน ลาว และตะวันตก มีการเขียนซ่อมเพิ่มเติมในสมัยพระบาทสมเด็จพระจุลจอมเกล้าเจ้าอยู่หัว
 แพปลา เขตพื้นที่อภัยทานริมแม่น้ำสุพรรณบุรี (ท่าจีน) บริเวณหลังวัด เป็นที่อยู่อาศัยของปลาน้ำจืดนานาชนิด มีแพสามารถลงไปให้อาหารปลาได้

 การศึกษา 

 สำนักศาสนศึกษาพระปริยัติธรรม แผนกธรรม เริ่มเปิดสอนเมื่อ พ.ศ. 2500

 เทศกาล และงานประจำปี 

 วันบูรพาจารย์ วันที่ 31 ธันวาคม ของทุกปี

 อ้างอิง 

จรรย์
หมวดหมู่:โบราณสถานในจังหวัดสุพรรณบุรี